

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 39303/ 24.06.2025

***PROIECT***

**HOTĂRÂRE ......................./.........................**

privind

**aprobarea aplicării în programul de cooperare elvețiano-român a proiectului**

**TRANSFORMAREA** **LICEULUI TEORETIC GERMAN “JOHANN ETTINGER“ ÎN CLĂDIRE NZEB**

Consiliul Local al Municipiului Satu Mare,

Analizând proiectul de hotărâre înregistrat sub nr. \_\_\_\_\_\_ / 24.06.2025, referatul de aprobare al Primarului municipiului Satu Mare, înregistrat sub nr. 39306 / 24.06.2025 în calitate de inițiator, raportul de specialitate comun al Serviciului Managementul proiectelor şi al Directorului executiv al Direcției economice înregistrat sub nr. 39317 / 24.06.2025, avizele comisiilor de specialitate ale Consiliului Local Satu Mare,

În baza prevederilor art. 41, art. 44 alin (1) și alin (4) din Legea 273/2006 privind finanțele publice locale, cu modificările şi completările ulterioare, cu referire la cheltuielile de investiții și documentațiile tehnico-economice,

Luând în considerare prevederile:

* HG 907/2016, cu modificările şi completările ulterioare, privind etapele de elaborare și conținutul-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții;
* Art. 5 al Hotărârii 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În conformitate cu prevederile art. 129 alin. (2) lit. b) coroborat cu prevederile alin. (4) lit. e) din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin (3), lit. d) și art. 196 alin (1), lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta

**H O T Ă R Â R E:**

**Art. 1.** Se aprobă depunerea la finanțare a proiectului: **TRANSFORMAREA** **LICEULUI TEORETIC GERMAN “JOHANN ETTINGER“ ÎN CLĂDIRE NZEB**, precum şi implementarea acestuia.

**Art. 2.** Se aprobă desemnarea dnei Ujfalvi Carla având funcţia de consilier în cadrul Serviciului managementul proiectelor, Compartiment energetic, să reprezinte UATM Satu Mare în relația cu Operatorul de Program elvețiano-român.

**Art. 3.** Se aprobă valoarea totală a proiectului în cuantum de 38.091.429,47lei inclusiv TVA, din care contribuția ce revine autorității publice a Municipiului Satu Mare în sumă de 5.713.714,42 lei inclusiv TVA.

**Art. 4.** Se aprobă finanțarea de către UATM Satu Mare a tuturor cheltuielilor neeligibile necesare implementării proiectului precum și susținerea prefinanțării.

**Art. 5.** Se aprobă valoarea indicatorilor tehnico-economici, conform Anexei nr. 1, care este parte integrantă a prezentei hotărâri.

**Art. 6.** Se aprobă atingerea gradului de îndeplinire a indicatorilor prevăzuți în proiect, conform Anexei nr. 2, care este parte integrantă a prezentei hotărâri.

**Art. 7.** Se aprobă intenția de a aplica la instrumentele Premiului Orașe Energie, dacă UATM Satu Mare va beneficia de finanțare pentru investiții în cadrul programul de cooperare elvețiano-român.

**Art. 8.** Cu ducerea la îndeplinire a prezentei hotărâri se încredințează Primarul Municipiului Satu Mare şi structurile de specialitate din cadrul aparatului de specalitate.

**Art. 9**. Prezenta hotărâre se comunică, prin intermediul Secretarului general al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului judeţul Satu Mare, Directorului executiv al Direcției Economice şi Serviciul Managementul Proiectelor.

**INIŢIATOR PROIECT**

**PRIMAR**

Kereskényi Gábor

**AVIZAT**

**SECRETAR GENERAL** Mihaela Maria Racolța